Referat årsmøte i Klimabelønning Norge 8.5.2021

Til stede på Zoom: Ingunn Grande, Hallvard Birkeland, Bjarte Slettebø, Hans Marius Torgersen, Erlend Kristensen, Anders Ekeland, Øyvind Egil Hansen, Ingrid Valde, Espen Emil Thygesen, Thomas Hauge, og Magnus Bjørnbekk (referent).

1. Godkjenning av innkalling og dagsorden

- Innkalling og dagsorden ble godkjent.

2. Valg av møteleder og referent

- Årsmøtet vedtok at Ingunn Grande var møteleder og Magnus Bjørnbekk var referent.

3. Årsmelding 2020 – Vedlagt Se "FILES" [**Group Files - CCL Community (citizensclimate.org)**](https://community.citizensclimate.org/groups/files/2415)

- Ingunn Grande gikk gjennom årsmeldingen for årsmøtet. Vedtatt ved virtuell akklamasjon.

4. Regnskap og økonomi ved Anders Ekeland

- Opprettes ny bedriftskonto i regi av CCL. Utover det er den bedriftsøkonomiske situasjonen sunn, med større inntekter enn utgifter. 600 kr. i utgifter og 1200 kr. i inntekter i form av kontingent.

5. Kontingent - Forslag til vedtak:

· Årlig kontingent fastsettes til kr 200,- pr år.

· Kontingent betalt etter 1.10. gjelder for inneværende og påfølgende år.

- Årsmøtet vedtok at forslaget og gjeldende kontingentnivåer består.

6. Budsjett ved Anders Ekeland og handlingsplan ved Øyvind E Hansen

- Øyvind E. Hansen la fram en oversikt over Klimabelønning Norge sine aktiviteter det siste året og handlingsplan framover. Avsnittene nedenfor oppsummerer kort handlingsplanen.

4 måneder til valget, vi går inn i en avgjørende fase. Alle rødgrønne partier er representert i Klimabelønning Norge, enten i styret eller som støttemedlemmer. Klimaavgift er en høy og økende karbonavgift som legges på produksjonsleddet til fossil aktivitet og utdeles deretter i sin helhet til befolkningen. Ordningen vil bringe det grønne skiftet gjennom å vri forbruket fra fossilt til klimavennlig økonomisk aktivitet.

Det siste halvåret har det skjedd et skifte i debatten og interessen for klimabelønning. Vi har kun 10 år igjen for å nå klimamålene våre og stoppe irreversible ødeleggende klimaendringer. Økt forståelse for at klimakrisen er akutt, og at det haster med effektive og populære tiltak.

For å nå klimamålene må utslippene reduseres med 6 pst. hvert år fra 2021 og frem til 2050. De siste 30 årene har klimautslippene økt hvert eneste år, utenom i kriseårene 2008 og 2020.

Vi må gjøre det dyrere å bruke fossil energi. Det eneste effektive virkemiddelet er å øke CO2-prisen. 2000 kr. per tonn i 2030, og 5 kroner dyrere bensinpris ila. samme tid. Dette er utilstrekkelig for å nå klimamålene. Likevel illustrerer det en bred forståelse av at klimaavgiftene må opp.

Rødt, SV og MDG har gått fra å være passive til aktive klimabelønningspartier. I Ap og Sp blir det flere sympatisører, særlig i Oslo Aps Forum for grønn vekst og Viken Sp.

Vi må fortsette å drive aktivt påvirkningsarbeid for å flytte klimadebatten i riktig retning. Fortsatt argumentere for at klimakrisen løses ved en høy og økende karbonpris, og at den eneste måten å lykkes er gjennom omfordelende klimapolitikk. Den omfordelende komponenten må være krystallklar – det er derfor ikke nok med en diskret «grønn skatteveksling». Argumentere for hvorfor Klimabelønning kan bringe et raskt og rettferdig grønt skifte. SV, MDG og Rødt må overbevise Ap og Sp om at Klimabelønning er det rødgrønne limet i klima- og miljøpolitikken. Rekruttere flere kvinner i arbeidet vårt.

- Anders Ekeland foreslår at fremtidige styremøter heller kalles «aktivistmøter». Det er ingen grunn til at aktiviteten og interne diskusjoner begrenses til styret. I tillegg er styremøtene allerede åpne for alle som ønsker å delta. Flere årsmøtedeltakere sluttet seg til forslaget.

- Ingrid Valde ønsket at Øyvinds handlingsplan kunne blitt delt med alle deltakerne på årsmøtet. Den deles med alle årsmøtets deltakere.

- Årsmøtet vedtok at det skal lages en informasjonspamflett om Klimabelønning, med eksempler på hvilke konsekvenser Klimabelønning får avhengig av distrikt/by og høyinntekt/lavinntekt.

7. VALG AV NYTT STYRE

▪ Valg av ny styreleder og nestleder

- Magnus Bjørnbekk (leder) og Anders Ekeland (nestleder og kasserer)

▪ Valg av inntil 5 styremedlemmer

- Roald Arentz, Erlend Kristiansen, Hallvard Birkeland, Ingrid Valde, Øyvind Egil Hansen.

▪ Valg av inntil 4 varamedlemmer

- Bjarte Slettebø, Hans Marius Torgersen, Thomas Haug.

- CCL vil ila. året forsøke å supplere styret med flere kvinner og oppnå full representasjon av de rødgrønne partiene (Rødt, SV, Ap, MDG og Sp), dette ved arrangering av ekstraordinært årsmøte.

▪ Valg av revisor

- Utsettes til det er behov for det. Årsmøtet vedtok å ikke velge revisor da økonomien er så begrenset at styret tar hånd om det selv.

8. Eventuelt

Årsmøtets deltakere informerte om prosessen innad i partiene og strategiene fremover.

Rødt har vedtatt KAF i programpartiet og ledelsen fronter KAF i offentligheten.

MDG har også KAF i programpartiet, og MDGs ledelse skal også sette KAF i fokus i debatter når man blir møtt med «at klima- og miljøavgifter rammer lavinntektshusholdninger hardest».

Innspill fra Sp-medlem Espen Emil Thygesen

- Ikke signer med partitittel i avisartikler, bruk heller Klimabelønning Norge.

- Ta kontakt med lokallag i Sp.

Nye aktive i Klimabelønning Norge:

Espen Emil Thygesen - [Espen.emil.thygesen@gmail.com](mailto:Espen.emil.thygesen@gmail.com)

Ingrid Valde - [ingrid.valde@gmail.com](mailto:ingrid.valde@gmail.com)

Thomas Haug - [haug.th@gmail.com](mailto:haug.th@gmail.com)